**Likumprojekta"Grozījumi Apgrūtināto teritoriju informācijas sistēmas likumā"**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Apgrūtināto teritoriju informācijas sistēmas likumā" (turpmāk – projekts) ir izstrādāts, lai precizētu Apgrūtināto teritoriju informācijas sistēmas (turpmāk – Informācijas sistēma) datu sniedzēju loku un subjektu loku, kam bez maksas izsniedzama informācija no Informācijas sistēmas, noteiktu datu izsniegšanas ierobežojumus un papildinātu Apgrūtināto teritoriju informācijas sistēmas likumu (turpmāk – Likums) ar jauniem terminiem. Projekts stāsies spēkā 14 dienas pēc tā izsludināšanas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā ietvertais regulējums nav savstarpēji saskanīgs ar citiem normatīvajiem aktiem, kā arī Likuma normas satur neaktuālu informāciju par datu sniedzējiem un to kompetenci. Lai novērstu konstatētās nepilnības, projektā ir paredzēts precizēt datu sniedzēju loku par apgrūtinātajām teritorijām un to robežām, objektiem un to robežām, kā arī subjektu loku, kam bez maksas izsniedzama informācija. Tāpat projektā ir paredzēts noteikt Informācijas sistēmas datu izsniegšanas ierobežojumus un papildināt Likumu ar jauniem terminiem.**1. Likuma terminu skaidrojums.**Tā kā pastāv juridiskas neskaidrības, ar ko pirmreizējā datu reģistrācija atšķiras no datu aktualizācijas, Likumu paredzēts papildināt ar jauniem terminiem "Objekta vai apgrūtinātās teritorijas datu reģistrācija" un "Objekta vai apgrūtinātās teritorijas datu aktualizācija". Objekta vai apgrūtinātās teritorijas datu reģistrācija ir datu sniedzēja iesniegtās datu kopas (datu sniedzēja rīcībā esošo datu kopums uz pirmreizējo datu iesniegšanas brīdi) pirmreizēja iekļaušana Informācijas sistēmā. Prasības datu sniedzēja iesniegto datu kopu reģistrācijai Informācijas sistēmā ir noteiktas Ministru kabineta 2014. gada 4. februāra noteikumos Nr. 61 "Noteikumi par Apgrūtināto teritoriju informācijas sistēmas izveidi un uzturēšanu un apgrūtināto teritoriju un nekustamā īpašuma objekta apgrūtinājumu klasifikatoru" (turpmāk – noteikumi Nr. 61).Ja dati Informācijas sistēmā pirmreizēji ir jau tikuši iesniegti un datu sniedzēja datu kopa (viss datu sniedzēja datu kopums) reģistrēta Informācijas sistēmā, tad turpmākās izmaiņas datu kopā (kā, piemēram, papildināšana ar jaunu objektu vai tā dzēšana sakarā ar objekta izzušanu vai likvidēšanu apvidū vai arī objekta izvietojuma maiņa pēc precīzākiem mērījumiem), ir objekta vai apgrūtinātās teritorijas datu aktualizācija.**2. Grafisko datu iesniegšanas vektordatu forma.**Likuma 3. panta trešajā daļā ir noteikts, ka datus par apgrūtināto teritoriju robežām un objektu robežām Informācijas sistēmā iekļauj elektroniskā veidā vektordatu formā Latvijas 1992. gada ģeodēzisko koordinātu sistēmā. Šāda norma ir iekļauta arī uz Likuma pamata izdotajos noteikumos Nr. 61. Šī norma pēc būtības ir jautājums, kas nosaka informācijas aprites kārtību Informācijas sistēmā, ietverot prasības par iesniedzamo datu formātu, kas, atbilstoši Likuma 3. panta piektajai daļai, ir regulējami Ministru kabineta noteikumu līmenī. Tādējādi, lai novērstu Likuma normu dublēšanos ar noteikumu Nr. 61 normām, šo normu no Likuma ir paredzēts izslēgt.**3. Datu sniedzēji par apgrūtinātajām teritorijām un to robežām un objektiem un to robežām.**Kopš Likuma pieņemšanas atsevišķas institūcijas, kas ir norādītas kā datu sniedzēji Likuma 7. un 8. pantā, ir likvidētas, savukārt citām ir mainīta kompetence, tādēļ ir nepieciešams aktualizēt Likumā uzskaitītos datu sniedzējus.3.1. Dati par īpaši aizsargājamām dabas teritorijām un to funkcionālām zonām.Saskaņā ar Likuma 7. panta 2. punktu datus par valsts izveidotajām īpaši aizsargājamām dabas teritorijām un to funkcionālajām zonām iekļaušanai Informācijas sistēmā sniedz Dabas aizsardzības pārvalde, savukārt atbilstoši šā panta 12. punktam datus par pašvaldības izveidotajām īpaši aizsargājamām dabas teritorijām sniedz pašvaldības.Atbilstoši likuma "Par īpaši aizsargājamām dabas teritorijām" 13. panta trešajai daļai īpaši aizsargājamās dabas teritorijas – dabas liegumus, dabas parkus un dabas pieminekļus, kas ir nozīmīgi dabas vai kultūrvēsturiskā mantojuma saglabāšanai attiecīgajā teritorijā, var izveidot arī pašvaldības. Likuma "Par īpaši aizsargājamām dabas teritorijām" 31. panta pirmā un otrā daļa noteic, ka ziņas par visām īpaši aizsargājamām dabas teritorijām, tai skaitā vietējās pašvaldības izveidotajām, uzkrāj dabas datu pārvaldības sistēmā OZOLS, kuras datu uzkrāšanas un aktualizācijas pamatprincipi noteikti Ministru kabineta 2014. gada 9. jūnija noteikumos Nr. 293 "Dabas datu pārvaldības sistēmas uzturēšanas, datu aktualizācijas un informācijas aprites kārtība".Ministru kabineta 2014. gada 8. jūlija noteikumu Nr. 392 "Teritorijas attīstības plānošanas informācijas sistēmas noteikumi" 40. punkts nosaka, ka Teritorijas attīstības plānošanas informācijas sistēma sniedz Informācijas sistēmai datus par pašvaldības kompetencē esošajām apgrūtinātajām teritorijām (tātad arī par pašvaldību izveidotām īpaši aizsargājamām dabas teritorijām) un pašvaldību pārziņā esošajiem objektiem, kam nosaka aizsargjoslas.Vides aizsardzības un reģionālās attīstības ministrijas, kas ir vadošā valsts pārvaldes iestāde gan vides aizsardzībā (kas ietver īpaši aizsargājamo dabas teritoriju veidošanu un uzraudzību), gan vietējo pašvaldību pārraudzībā, ieskatā visoptimālāk ir datus par pašvaldību izveidotajām īpaši aizsargājamām dabas teritorijām iesniegt Informācijas sistēmā, izmantojot dabas datu pārvaldības sistēmu OZOLS, nevis, piemēram, Teritorijas attīstības plānošanas informācijas sistēmu.Ņemot vērā minēto, projektā paredzēts precizēt datu sniedzēju, kas Informācijas sistēmā iesniedz datus par pašvaldību izveidotajām īpaši aizsargājamām dabas teritorijām, tā nosakot, ka Dabas aizsardzības pārvaldei jāiesniedz šie dati.3.2. Dati par tauvas joslas teritoriju zvejas vajadzībām.Likuma 7. panta 3. punktā kā datu sniedzējs par tauvas joslas teritoriju zvejas vajadzībām datiem ir norādīts "valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR""", taču saskaņā ar Zvejniecības likuma 9. panta desmito daļu Zemkopības ministrija tauvas joslas platumu zvejas vajadzībām var noteikt šaurāku vai platāku par dabisko tauvas joslas platību. Ņemot vērā, ka tauvas joslu nosaka Zemkopības ministrija, kā datu par tauvas joslas teritoriju zvejas vajadzībām sniedzējs ir jānorāda Zemkopības ministrija.3.3. Datu sniedzējs par aizsargājamām kultūras pieminekļu teritorijām un to aizsargjoslām un par valsts aizsargājamiem kultūras pieminekļiem.Pamatojoties uz 2018. gada 17. maija grozījumiem likumā "Par kultūras pieminekļu aizsardzību", kas stājās spēkā 2018. gada 13. jūnijā, Likumā 7. panta 5. punktā un 8. panta 2. punktā ir nepieciešams precizēt institūcijas nosaukumu, aizstājot vārdus "Valsts kultūras pieminekļu aizsardzības inspekcija" ar vārdiem "Nacionālā kultūras mantojuma pārvalde".**4. Subjektu loks, kam informācija izsniedzama bez maksas.**Likuma 12. panta ceturtajā daļā ir noteikts, ka Informācijas sistēmas pārzinis informāciju sagatavo un izsniedz elektroniskā veidā bez maksas valsts tiešās pārvaldes iestādēm un pašvaldībām to funkciju veikšanai, kā arī datu sniedzējam. Ievērojot citos normatīvajos aktos noteiktos subjektus, kam tiek izsniegti Valsts zemes dienesta informācijas sistēmu dati, projektā paredzēts noteikt, ka Informācijas sistēmas pārzinis informāciju sagatavo un izsniedz elektroniskā veidā bez maksas privātpersonām, kas pilda tām deleģētos valsts pārvaldes uzdevumus, Saeimai, Valsts kontrolei, valsts drošības iestādēm, izmeklēšanas iestādēm, prokuratūrai un tiesām tām noteikto valsts pārvaldes funkciju un uzdevumu veikšanai un Nekustamā īpašuma valsts kadastra informācijas sistēmā (turpmāk – Kadastra informācijas sistēma) reģistrēta kadastra objekta īpašniekam vai, ja tāda nav, – tiesiskajam valdītājam, vai, ja tāda nav, – lietotājam.**5. Informācijas sistēmas datu izsniegšanas ierobežojumi.**Likumā paredzēts noteikt, ka Informācijas sistēmas datus par objektiem un apgrūtinātajām teritorijām zemes vienībās, kurām valsts drošības iestādes ir noteikušas ierobežotu informācijas piekļuvi, Informācijas sistēmas pārzinis izsniegs ierobežotā apjomā, izņemot datu sniedzējam par tā iesniegtajām apgrūtinātajām teritorijām un objektiem, kā arī šiem objektiem Informācijas sistēmā automātiski attēlotajām apgrūtinātajām teritorijām un Kadastra informācijas sistēmā reģistrēta kadastra objekta īpašniekam vai, ja tāda nav, – tiesiskajam valdītājam, vai, ja tāda nav, – lietotājam. Valsts drošības iestāžu noteiktajās zemes vienībās neizsniedzamo objektu un apgrūtināto teritoriju sarakstu Informācijas sistēmas pārzinis publicēs tīmekļvietnē www.vzd.gov.lv. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Valsts zemes dienests), Vides aizsardzības un reģionālās attīstības ministrija, Zemkopības ministrija, Dabas aizsardzības pārvalde, Nacionālā kultūras mantojuma pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Objektu, kas izraisa aizsargjoslas, turētāji un citas ieinteresētās personas. Mērķgrupas aptuveno lielumu nav iespējams noteikt, jo šāda informācija valstī nav vienkopus uzkrāta. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies privātpersonām, kas pilda tām deleģētos valsts pārvaldes uzdevumus, Saeimai, Valsts kontrolei, valsts drošības iestādēm, izmeklēšanas iestādēm, prokuratūrai un tiesām, kam atbilstoši normatīvajos aktos noteiktajam ir tiesības saņemt informāciju tām noteikto valsts pārvaldes funkciju un uzdevumu veikšanai no Informācijas sistēmas elektroniskā veidā bez maksas, kā arī Kadastra informācijas sistēmā reģistrēta kadastra objekta īpašniekam vai, ja tāda nav, – tiesiskajam valdītājam, vai, ja tāda nav, – lietotājam, kurš bez maksas varēs saņemt Informācijas sistēmā reģistrētos datus par savu īpašumu, izmantojot e-pakalpojumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 207 919 | 0 | 207 919 | 207 919 |
| 2.1. valsts pamatbudžets | 0 | 0 | 0 | 207 919 | 0 | 207 919 | 207 919 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -207 919 | 0 | -207 919 | -207 919 |
| 3.1. valsts pamatbudžets | 0 | 0 | 0 | -207 919 | 0 | -207 919 | -207 919 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  | 0 |  | -207 919 |  | -207 919 | -207 919 |
| 5.1. valsts pamatbudžets | 0 | -207 919 | -207 919 | -207 919 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Papildus nepieciešamais finansējums projekta normu izpildeibudžeta programmā 07.00.00 "Nekustamā īpašuma tiesību politikas īstenošana" kopā:*****2021. gadā un turpmāk katru gadu 207 919 euro, t.sk.:****1.1. Aktuālo Informācijas sistēmas datu par apgrūtināto teritoriju un objektu nodošana datu sniedzējam (Informācijas sistēmā reģistrētos datus par datu sniedzēja iesniegtajām apgrūtinātajām teritorijām un objektiem, kā arī šiem objektiem Informācijas sistēmā automātiski attēlotajām apgrūtinātajām teritorijām), valsts tiešās pārvaldes iestādēm, vietējām pašvaldībām, privātpersonām, kas pilda tām deleģētos valsts pārvaldes uzdevumus, Saeimai, Valsts kontrolei, valsts drošības iestādēm, izmeklēšanas iestādēm, prokuratūrai un tiesām tām noteikto valsts pārvaldes funkciju un uzdevumu veikšanai, kā arī Kadastra informācijas sistēmā reģistrēta kadastra objekta īpašniekam vai, ja tāda nav, – tiesiskajam valdītājam, vai, ja tāda nav, – lietotājam 108 077 euro.***Preces un pakalpojumi {EKK 2000}: 108 077 *euro***Informācijas sistēmu uzturēšana "EKK 2251": Informācijas sistēmas uzturēšanas un pilnveidošanas darbi 48,40 *euro* ārpakalpojuma stundas likme x 2 233 cilvēkstundas.*1.2. Valsts zemes dienesta informācijas sistēmu (Informācijas sistēma un Kadastra informācijas sistēma) uzturēšana un savstarpējās integrācijas uzlabošana 99 842 euro.***Preces un pakalpojumi {2000}: 35 042 *euro***Informācijas tehnoloģiju pakalpojumi {2250}: 48,40 *euro* stundas likme uzturēšanas ārpakalpojumam x 724 cilvēkstundas par informācijas izsniegšanas servisa uzturēšana.**Kapitālie izdevumi {5000}: 64 800 *euro***Datorprogrammas {EKK 5121}: Standartprogrammatūru papildus licenču iegāde (standartprogrammatūras komplekts 1 gab. – ESRI, FME), jo, pieaugot datu apjomam un pieprasījumam, nepieciešams licencēt papildus procesoru jaudas 4 800 *euro.*Datortehnika, sakaru un cita biroja tehnika {EKK 5238}: Nolietotās servertehnikas aizstāšana ar jaunām iekārtām 16 000 (1 komplekts), diskmasīva iekārtas paplašināšana 44 000 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. |
| 8. Cita informācija | Jautājumu par papildu nepieciešamā finansējuma piešķiršanu 2021. gadam un turpmākajiem gadiem Tieslietu ministrijas valsts budžeta programmā 07.00.00 "Nekustamā īpašuma tiesību politikas īstenošana" izskatīt Ministru kabinetā likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Paralēli projektam tika izstrādāti grozījumi noteikumos Nr. 61. Tā kā grozījumos paredzēto papildināto, svītroto un precizēto normu skaits pārsniedz pusi no spēkā esošo noteikumu normām, tika izstrādāts jauns Ministru kabineta noteikumu projekts "Noteikumi par Apgrūtināto teritoriju informācijas sistēmas izveidi un uzturēšanu un apgrūtināto teritoriju un nekustamā īpašuma objekta apgrūtinājumu klasifikatoru", kurā paredzēts pilnveidot Informācijas sistēmas darbību un apgrūtināto teritoriju un nekustamā īpašuma objekta apgrūtinājumu klasifikatoru.Ministru kabineta 2014. gada 8. jūlija noteikumu Nr. 392 "Teritorijas attīstības plānošanas informācijas sistēmas noteikumi" 40. punkts nosaka, ka Teritorijas attīstības plānošanas informācijas sistēma sniedz Informācijas sistēmai datus par pašvaldības kompetencē esošajām apgrūtinātajām teritorijām, tātad arī par pašvaldību izveidotām īpaši aizsargājamām dabas teritorijām. Attiecīgi normatīvajā aktā jānosaka, ka izņēmums ir dati par pašvaldību noteiktajām aizsargājamām teritorijām un objektiem. |
| 2. | Atbildīgā institūcija | Par Ministru kabineta noteikumu projektu "Noteikumi par Apgrūtināto teritoriju informācijas sistēmas izveidi un uzturēšanu un apgrūtināto teritoriju un nekustamā īpašuma objekta apgrūtinājumu klasifikatoru" – Tieslietu ministrija.Par grozījumiem Ministru kabineta 2014. gada 8. jūlija noteikumos Nr. 392 "Teritorijas attīstības plānošanas informācijas sistēmas noteikumi" – Vides aizsardzības un reģionālās attīstības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projektu un sabiedrības līdzdalības aktivitātēm tiks ievietota Valsts zemes dienesta, Tieslietu ministrijas un Valsts kancelejas tīmekļvietnēs. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam jebkurš sabiedrības pārstāvis varēs līdzdarboties projekta izstrādē, rakstiski sniedzot viedokli (iebildumus un priekšlikumus) par projektu. |
| 3. | Sabiedrības līdzdalības rezultāti | Sabiedrības pārstāvju rakstiski sniegtie viedokļi tiks izvērtēti projekta izstrādē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija (Valsts zemes dienests), Vides aizsardzības un reģionālās attīstības ministrija, Zemkopības ministrija, Dabas aizsardzības pārvalde, Nacionālā kultūras mantojuma pārvalde, Satversmes aizsardzības birojs, Militārās izlūkošanas un drošības dienests, Valsts drošības dienests, Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta institūciju līdzšinējo funkciju ietvaros. Jaunas institūcijas netiks veidotas, un esošās institūcijas netiks likvidētas, ietekme uz institūciju cilvēkresursiem nav. |
| 3. | Cita informācija | Nav. |

Iesniedzējs:

Tieslietu ministrijas

valsts sekretārs Raivis Kronbergs

Rieksta 67038849

iveta.rieksta@vzd.gov.lv